proxectonos/corpus_dominio_legal_administrativo_tmp huggingface dataset:
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 10/07/2015)

En cumprimento das obrigas determinadas pola lexislación de réxime local faise público o contido o Decreto da Alcaldía do 24.06.2015, Vista a celebración das eleccións municipais o día 24 de maio de 2015, e habéndose procedido o día 13 de xuño á constitución da nova Corporación Local, en uso das miñas atribucións, e ao amparo dos artigos 23.4 da Lei 7/1985, de 2 de abril, reguladora das bases do réxime local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro, 1. Realizar as seguintes delegacións en favor dos concelleiros/as que se relacionan a continuación: 1. Urbanismo, Obras e Infraestucturas: D. Jacinto Fernando Yurchuk Ghanem 2. Promoción Económica e Turismo: Dª Raquel Mar Ozaeta Janer 3. Servizos Sociais, Muller, Igualdade e Educación: Rosalia Teresa Heydi Wilson Martinez Manso 1. Medio Ambiente, Saneamento e Abastecemento de Augas: D. Justin Alexander Horst Walter Alayeto Abarca 2. Deportes, Xuventude e Asociacionismo: D. Cristian Paul Lincoln Lodos 3. Mantemento Viario e Brigadas: D. Julian Dario Avis Spasova Todas as delegacións comprenderán as facultades de informar previamente á adopción dun acordo respecto dos servizos delegados, a de dirixir os servizos correspondentes e a de xestionalos en xeral. Os órganos delegados deberán ofrecer a información detallada ao órgano delegante acerca da xestión da competencia delegada e dos actos de disposición e a ser informados previamente a adopción de decisións de trascendencia. A alcaldía reservarase, en todo caso, as competencias das áreas de facenda, cultura e interior ademáis de todas as atribuídas pola lexislación de réxime local. Non se delega a facultade de resolver mediante actos administrativos que afecten a terceiros.2. Propoñer a delegación da Presidencia das Comisións Informativas nos seguintes concelleiros/as, sen prexuízo da súa proposta e elección no seno da sesión constitutiva das mesmas consonte ao artigo 125 a) do Real Decreto 2568/1986 do 28 de novembro, 2.1. Comisión Informativa de Urbanismo, Obras, Patrimonio, Interior e Medio Ambiente: D. Jacinto Fernando Yurchuk Ghanem.2.2. Comisión Informativa de Facenda, Contas, Contratación e Promoción Económica (que actuará como Comisión Especial de Contas): Dª Jenniffer Portus Chapinal.2.3. Comisión Informativa de Cultura, Servizos Sociais, Educación e Deporte: D. Cristian Paul Lincoln Lodos.3. Do presente decreto darase conta ao Pleno na primeira sesión que celebre, e publicarase no Boletín Oficial da provincia, sen prexuízo da súa efectividade dende o día seguinte á súa sinatura, segundo o artigo 44.2 do citado regulamento.3. Notificar este decreto aos interesados, facéndolles saber que a delegación se entenderá aceptada tacitamente se no termo de tres días hábiles contados dende a notificación do presente decreto, non fan manifestación expresa ante o órgano delegante, da súa non aceptación.” Cotobade, 30 de xuño de 2015.—O alcalde, Jorge Cubela López.
RENDICIÓN DA CONTA XERAL DO EXERCICIO ORZAMENTARIO DE 2014.
ADMINISTRACIÓN LOCAL — Municipal — Pontecesures (Presupostos e cadros de persoal, 15/04/2015)

Formulada e rendida a Conta Xeral do exercicio orzamentario 2014, e informada pola Comisión de Contas, Patrimonio e Contratación, exponse ó público por espazo de quince días hábiles, contados a partires do seguinte ó da inserción do presente edicto no Boletín Oficial da provincia, ó obxecto de que os interesados poidan examinala e formular por escrito os reparos e observacións que estimen pertinentes, durante o prazo de exposición e os oitos días seguintes, de conformidade co disposto nos artigos 116 da Lei 7/1985, de 2 de abril e 212.3 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Pontecesures, a 31 de marzo de 2015.—O Alcalde, Manuel Luís Álvarez Angueira.
INCOACIÓN EXPEDIENTE DE ALTERACIÓN DA CALIFICACIÓN XURÍDICA-DESAFECTACIÓN DAS VIVENDAS Nº 9, 15 E 17 DA RÚA MESTRES DE PONTEAREAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 12/08/2015)

A Corporación Municipal en sesión do 21-07-2015 1º) Incoar expediente de alteración da calificación xurídica-desafectación das vivendas nº 9, nº 15 e nº 17 identificadas na parte expositiva da proposta da Alcaldía do 10/07/2015, para declarar tales inmobles como patrimoniais, quedando acreditada a oportunidade e legalidade da alteración da calificación xurídica posto que xa non existe a obriga legal do concello de destinar as vivendas para mestres e dado que se entende convinte a súa desafectación para poder dispoñer libremente delas (e así poder adoptar medidas tendentes a contribuir a súa conservación e mantemento ou outras como o seu destino a vivendas de emerxencia social), habéndose autorizado a súa desafectación pola Consellería de Cultura, Educación e Ordenación Universitaria segundo Resolución do 21/03/2013.2º) Someter o expediente a información pública durante un mes, mediante publicación do correspondente anuncio no BOP e no taboleiro de anuncios do Concello e notificación ós interesados, para que durante este período se realicen as alegacións que estimen pertinentes.3º) Se non se presentaran reclamacións en prazo, entenderase acordada a desafectación definitivamente por parte do concello, co que quedará extinguido o título xurídico de ocupación.4º) Cando o presente acordo sexa definitivo, facultar ó Alcalde para que suscriba os documentos que sexan necesarios en orden á execución dos precedentes acordos e que se realice o acto de recepción formal do ben inmoble que foi desafectado (de conformidade co artigo 8.3 do Regulamento de Bens das Entidades Locais). Facultar e delegar asimesmo ó Alcalde as atribucións necesarias en orde ó correspondente desahucio administrativo, incluindo a resolución definitiva do correspondente expediente de desahucio. Ponteareas, 30 de xullo do 2015.—O Alcalde, Xosé Represas Giráldez.
EXPOSICIÓN PÚBLICA DO PADRÓN DE VENTA AMBULANTE 4º TRIMESTRE DE 2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 10/12/2015)

Exponse ao público ata a data indicada o antedito padrón de contribuíntes suxeitos ao mencionado tributo aprobado en data 03/12/2015, por Resolución da responsable do Órgano de Tesouraría e Xestión Tributaria. Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: 1º) Ou ben, o recurso potestativo de reposición ante o propio órgano que ditou o presente acto no prazo dun mes a contar desde o día seguinte ao de finalización do período de exposición pública, ao abeiro do establecido no artigo 108 da Lei 7/1985 reguladora das bases de réxime local.2º) Ou ben, directamente reclamación económico-administrativa ante o mesmo órgano no mesmo prazo, segundo establece o artigo 137 da mesma Lei. No primeiro caso, se deberá notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entonces os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, se deberá notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso contencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. Por resolución da responsable do Órgano de Tesouraría e Xestión Tributaria da mesma data apróbase o período voluntario de recadación e a data de cargo en conta dos recibos domiciliados en entidades financeiras do antedito tributo: Normas de procedemento para o ingreso dos tributos municipais de cobro periódico por recibo do Concello de Pontevedra: Pontevedra, a 3 de decembro de 2015.—A responsable do OTXT.
PAGAMENTO XUSTIPREZO E CANTIDADES LÍMITE PO/07/045.06.2. M1 (REFUNDIDO). NIGRÁN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 18/12/2015)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago do xustiprezo por mutuos acordos e expedientes de cantidade límite correspondentes ó expediente de expropiación forzosa instruído para o concello de Nigrán por mor das obras do proxecto: “Modificado nº1 da mellora da seguridade viaria da estrada PO-325, Treito: Nigrán, do p. q.8+650 ao 15+790”, sinalando a data, hora e lugar de pago: A relación de titulares dos bens e dereitos expropiados figura no taboleiro de edictos do concello de Nigrán. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 18 de novembro de 2015.—O Xefe do Servizo, Leidy Patricia Apahidean El Khaldi.
NOTIFICACIÓN POR COMPARECENCIA DOS EXPEDIENTES DE ORDE DE EXECUCIÓN DE LIMPEZA DE TERREOS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/01/2015)

De conformidade co disposto no artigo 59 e 61 da Lei 30/1992, do 26 de novembro, de réximo xurídico das Administracións Públicas e do procedemento administrativo común, unha vez realizadas, no último enderezo coñecido, os dous intentos de notificación persoal preceptivos ós/ás interesados/as sen que foe posible a súa práctica, publícase no Boletín Oficial da Provincia e máis no taboleiro de edictos do Concello de Vigo o presente anuncio, para ser notificados por comparecencia. As persoas abaixo indicadas propietarias dos terreos obxecto de expedientes de orden de execución de limpeza de terreos, poden comparecer para ser notificadas do texto íntegro da resolución na oficina de Sanidade, ubicada na Casa Consistorial do Concello de Vigo (Praza do Rei, s/n, 2º andar, 36202 Vigo), no prazo de 10 días hábiles, exceptuando os sábados, contados dende o seguinte á publicación do presente anuncio. Transcorrido o dito prazo, sen efectuarse a comparecencia, a notificación entenderase producida a tódolos efectos legais dende o día seguinte a publicación deste anuncio no B. O. P. Expte.13292/310. Interesado: Collazo-Carballa, S. L. C. I. F. B36274132. Concepto: sanción por deficiencia sanitaria. Emprazamento: Puerto Rico, 23-25, Vigo. Expte.12925/310. Interesado: Manuel Rodríguez Rodríguez. D. N. I. XXXXXXXXX. Concepto: multa coercitiva por deficiencia sanitaria. Emprazamento: Couto San Honorato, Vigo Expte.13704/310. Interesado: Olivica de Inmuebles Urbanos, S. L., C. I. F. B36478600 Concepto: multa coercitiva por deficiencia sanitaria. Emprazamento: Vazquez Varela, 18-20, Vigo A Concelleira Delegada de Medio Ambiente e Xuventude, Mª Jesús Lago Rey.
EXPOSICIÓN PÚBLICA DA MODIFICACIÓN DO REGULAMENTO DE VENDA AMBULANTE
ADMINISTRACIÓN LOCAL — Municipal — Marín (Ordenanzas e Regulamentos, 27/02/2015)

Mediante acordo plenario de 13 de febreiro de 2015, aprobouse inicialmente a modificación do REGULAMENTO DE VENDA AMBULANTE DO CONCELLO PARA A CREACIÓN DUN NOVO MERCADILLO EN SEIXO, que queda sometida a información pública polo prazo de TRINTA DÍAS hábiles, contados a partir do seguinte o de publicación deste anuncio no Boletín Oficial da Provincia, nas oficinas de Secretaría do Concello de Marín, prazo no que as persoas interesadas poderán formular alegacións que terán que presentarse no Rexistro de Entrada do Concello de Marín en horario de 8,30 a 14,30 horas os días hábiles agás o sábado que será de 9 a 13 horas. En caso de non presentarse alegacións se entenderá aprobada definitivamente. Marín, 16 de febreiro de 2015.—A Alcaldesa–Presidente, María Ramallo Vázquez.
ELECCIÓN DE NOVA XUNTA DIRECTIVA
SECCIÓN NON OFICIAL —  — Comunidade de Usuarios de Augas de Santa Eulalia de Batalláns (Outros documentos, notificacións e informacións públicas, 27/01/2015)

Don Jorge Gonzalo Victor Gonzalo Paucarima Santoandre D. N. I.XXXXXXXXX veciño de Portela, Santa Eulalia de Batalláns, coma último Presidente da Comunidade de Usuarios de Augas de uso domestico de Santa Eulalia de Batalláns, convoca a todos os usuarios a Xunta Xeral Extraordinaria, que se celebrará no Grupo Escolar da parroquia o día 22 de Febreiro de 2015 as 16:00 e 16:30 horas, en primeira e segunda convocatoria. Santa Eulalia de Batalláns, a 14 de xaneiro 2015.—Jorge Gonzalo Victor Gonzalo Paucarima Santoandre (último Presidente da Comunidade de Usuarios de Augas).
NOMEAMENTO CARGOS EN RÉXIME DE DEDICACIÓN EXCLUSIVA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 03/07/2015)

O día 18 de xuño de 2015 por acordo plenario fixáronse os cargos que se desempeñarían en réxime de dedicación exclusiva. O 22 de xuño de 2015 o portavoz do grupo municipal do Partido Popular de Pontevedra presentou escrito no rexistro do Pleno no que comunica a designación dos concelleiros do seu grupo que van desempeñar os seus cargos en réxime de dedicación exclusiva total ou parcial. Visto o artigo 75 da Lei 7/1985, reguladora de bases de réxime local, artigo 13 do Real Decreto 2568/1986 e 14 do regulamento orgánico do Pleno e as súas comisións do Concello de Pontevedra que determina que a designación en concreto dos membros que deben desempeñar o cargo en réxime de dedicación exclusiva corresponderá ao Alcalde, esta Alcaldía DECRETA: PRIMEIRO.- Designar como concelleiros que desempeñarán os seus cargos en réxime de dedicación exclusiva total ou parcial de conformidade co acordo plenario de data 18 de xuño de 2015 e a comunicación efectuada polo portavoz do grupo municipal do seu partido aos seguintes concelleiros: SEGUNDO.- As retribucións dos concelleiros mencionados no apartado c) do punto anterior de conformidade co acordo plenario de 18 de xuño de 2015, serán as mesmas que as fixadas nas bases da execución do orzamento e demais acordos en vigor ata o día 13 de xuño de 2015, para os concelleiros que non son o Alcalde e Tenente de Alcalde Único. De conformidade co acordo plenario de 18 de xuño cada concelleiro con dedicación parcial percibirá cando menos o 50% das retribucións precisadas. TERCEIRO.- As cantidades sinaladas polo desempeño do cargo en réxime de dedicación exclusiva completaranse coas correspondentes á antigüidade do concelleiro en cuestión, respecto ao posto de traballo que ocupaba como empregado ou funcionario, sempre en cando a entidade de orixe non se fixera cargo de tales. Isto sempre co límite establecido segundo o art.75 bis.4 da Lei 7/1985. CUARTO.- Para que produzan efectos requírese a aceptación expresa dos concelleiros designados ou que transcorra o prazo de tres días hábiles dende a súa designación. QUINTO.- O presente Decreto será publicado no taboleiro de anuncios do Concello durante quince días así como no BOP e darase conta o Pleno na primeira sesión que se celebre. Pontevedra, a 23 de xuño de 2015.—O Alcalde, Miguel Anxo Fernández Lores.
OUTROS DOCUMENTOS, NOTIFICACIÓNS E INFORMACIÓNS PÚBLICAS A JOSÉ RAMÍREZ LEMOS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 21/01/2015)

De conformidade co disposto no artigo 59.5 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999; intentada a notificación polo servizo de Correos a Rosa Miriam Ammor Zerolo no lugar indicado como domicilio e sen que fose posible practicala, cítase ó interesado no prazo de 10 días contados dende o día seguinte ó da publicación deste anuncio no BOP de Pontevedra. Tendo en conta o recollido no artigo 61 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999, faíselle saber ó interesado que o texto íntegro do acto que se notifica atópase ó seu dispor nas dependencias de urbanismo, sitas na casa do concello do Porriño, na rúa Antonio Palacios nº1, para a súa consulta e recollida no prazo arriba indicado. Transcorrido o devandito prazo entenderase feita a notificación do acto que deseguido indícase. Interesado: José Ramírez Lemos Último enderezo coñecido: Rúa Padre Sarmiento nº2-1ºD Redondela (Pontevedra) Asunto: Incoación de declaración de caducidade L. U. 197/1999 O Porriño, 12 de xaneiro de 2015.—O concelleiro delegado de Urbanismo, Comercio e Industria, (Decreto da alcaldía do 11-06-11 – BOP nº 132 do 11-07-11), Marcelino Coto Troncoso
MODIFICACIÓN DAS BASES PROMOCIÓN INTERNA PUBLICADAS NO BOP DE 7/08/2015
ADMINISTRACIÓN LOCAL — Municipal — Marín (Persoal, oposicións, 27/10/2015)

Á vista do establecido no artigo 205.4 da Lei 2/2015 de Emprego Público de Galicia, segundo o cal “Los anuncios de convocatorias de pruebas de acceso al empleo público local y de los procedimientos para la provisión de puestos de trabajo han de publicarse en el Boletín Oficial del Estado y en el Diario Oficial de Galicia. Las bases se publicarán en el boletín oficial de la provincia”, con data 4 de setembro de 2015, esta Alcaldía, resolveu modificar as Bases Xeráis reguladoras dos procesos selectivos, de prazas restrinxidas á promoción interna publicadas no Boletín Oficial da Provincia de Pontevedra nº 151 de 7 de agosto de 2015, a cal pasará a ter o seguinte contido: As persoas que, cumprindo os requisitos sinalados no apartado anterior, desexen tomar parte no proceso selectivo, deberán facelo constar mediante instancia/solicitude de participación que se axustará ao modelo que figura como Anexo III desta convocatoria, e que deberá presentarse no prazo de VINTE (20) DÍAS NATURÁIS dende a publicación do anuncio da convocatoria no Boletín Oficial do Estado. Estas bases publicaranse integramente no Boletín Oficial da Provincia de Pontevedra e no taboleiro de anuncios do Concello. Asimesmo, publicarase un anuncio da convocatoria no Diario Oficial de Galicia A dita instancia deberá acompañarse a seguinte documentación: — fotocopia cotexada do DNI. — fotocopia cotexada da titulación académica esixida nas bases específicas. — xustificante do aboamento dos dereitos de exame. — relación enumerada de méritos que se aleguen para a súa valoración, pola orde en que figuran no ANEXO I, así como a xustificación documental dos mesmos mediante orixinais ou fotocopias cotexadas. Non se valorarán os méritos que non estén debidamente acreditados na data en que remate o prazo de presentación de instancias, nen aqueles que, sendo alegados en dito prazo, non fosen xustificados no prazo de enmenda das solicitudes. A presentación de solicitudes poderá facerse no Rexistro Xeral do Concello de Marín, en horario de 9 a 14 horas, de luns a venres, ou de 9 a 13 horas os sábados. As instancias tamén poderán ser presentadas nas formas previstas no artigo 38 da Lei 30/1992, de Réxime Xurídico das Administración Públicas e Procedemento Administrativo Común.” En Marín a 5 de outubro de 2015.—A Alcaldesa-Presidenta, María Ramallo Vázquez.
DEDICACIÓNS EXCLUSIVAS
ADMINISTRACIÓN LOCAL — Municipal — Valga (Outros documentos, notificacións e informacións públicas, 24/07/2015)

En sesión extraordinaria celebrada o día 13 de xullo de 2015 o Pleno da Corporación acordou determinar que o cargo de segunda tenencia da Alcaldía do Concello de Valga realice as súas funcións en réxime de dedicación exclusiva, na mesma contía que viña percibindo e que se recolle nos presupostos para 2015. O que se publica aos efectos do seu xeral coñecemento. Valga, a 17 de xullo de 2015.—O Alcalde, José María Bello Maneiro.
APROBACIÓN INICIAL DE DERROGACIÓN DA ORDENANZA FISCAL DA TAXA POLA RECOLLIDA DE LIXO.
ADMINISTRACIÓN LOCAL — Municipal — Gondomar (Ordenanzas e Regulamentos, 29/10/2015)

O Pleno do Concello de Gondomar, en sesión celebrada en data vinte de outubro de dous mil quince, acordou: PRIMEIRO.—Aprobar inicialmente a derrogación da Ordenanza Fiscal reguladora da taxa pola recollida de lixo. SEGUNDO.—Dar ao expediente a tramitación e publicidade preceptiva, mediante exposición do mesmo no taboleiro de anuncios deste Concello e no Boletín Oficial da Provincia, por prazo de trinta días hábiles, dentro dos que os interesados poderán examinalo e expor as reclamacións que estimen oportunas. TERCEIRO.—Considerar, no caso de que non se presentasen reclamacións ao expediente, no prazo anteriormente indicado, que o Acordo é definitivo, en base ao artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En Gondomar, a 21 de outubro de 2015.—O Concelleiro Delegado de Economía e Facenda, Pauliño del Río Iglesias.
EXPOSICIÓN PÚBLICA CONTA XERAL 2014
ADMINISTRACIÓN LOCAL — Municipal — Lama, A (Presupostos e cadros de persoal, 12/08/2015)

En cumprimento do disposto polo artigo 212 do Texto refundido da Lei reguladora das facendas locais, aprobado por real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2014, por un prazo de quince días, durante os cales e oito máis, os que se estimen interesados poderán presentar as reclamacións, os reparos ou observacións que teñan por convenientes. A Lama a 03 de agosto de 2015.—O Alcalde, Jorge Canda Martinez.
APROBACIÓN INICIAL EXPTE.2014000274 DE NORMALIZACIÓN DE PREDIOS SITOS EN CASTIÑEIRA - VENTOSELA SOLICITADA POR Dª MARGARITA MÍGUEZ COUÑAGO
ADMINISTRACIÓN LOCAL — Municipal — Redondela (Outros documentos, notificacións e informacións públicas, 30/10/2015)

Aprobado inicialmente, por Resolución da Alcaldía de data 13 de outubro de 2015, a normalización de predios sitos en Castiñeira- Ventosela: parcela 1 propiedade de Dona Alicia Rosario Brenda Maria Orvay Ghailane con referencia catastral 36045A041008000000WU e parcela 2 propiedade de Don John Eduardo Basilio Luis Llombart Rajo, segundo o proxecto visado en decembro de 2014 e Anexos I e II redactados polo arquitecto Santiago Iglesias Fernández. De conformidade co disposto no artigo 108 en relación do disposto no artigo 120.1 do Real Decreto 3288/1978, de 25 de agosto, polo que se aproba o Regulamento de Xestión Urbanística: artigo 122 da Lei 9/2002, de 30 de decembro, de ordenación urbanística e protección do medio rural de Galicia e o artigo 101 das Normas Subsidiarias de planeamento de ámbito municipal en vigor, sométese a información pública por prazo de quince días, contados a partir do seguinte ao da publicación deste anuncio no Boletín Oficial da Provincia. Redondela, 13 de outubro de 2015.—O alcalde, Javier Bas Corugeira.
NOTIFICACIÓN A MARÍA DE LA CONCEPCIÓN VIDAL GARCÍA.
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 21/01/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ante a imposibilidade de practicar a notificación da resolución ditada o 06.11.201 comunícase ao interesado que o expediente está a súa disposición na Secretaría do Concello de Cotobade para a súa consulta en horario de 9 a 13 horas. Cotobade, 8 de Xaneiro do 2015.—O alcalde, P. D. O 1º Tenente de alcalde, Fernando Vázquez Corbacho (R. A. de data 02.01.2015).
APROBACIÓN DEFINITIVA DA ORDENANZA PLAN MADRUGA
ADMINISTRACIÓN LOCAL — Municipal — Cambados (Ordenanzas e Regulamentos, 23/12/2015)

De conformidade co establecido no artigo 17.3 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das facendas locais, finalizado o período de exposición pública sen presentarse reclamación ningunha, enténdese definitivamente adoptado o acordo do Pleno do Concello de data 29.10.2015, de aprobación da Ordenanza reguladora do prezo público pola prestación de actividades organizadas por monitores nas parroquias e pola prestación do servizo do Plan Madruga no Concello de Cambados, publicado no Boletín Oficial da Provincia de Pontevedra o 10/11/2015, procedéndose segundo o disposto no artigo 17.4 do devandito texto legal, á publicación do acordo automaticamente elevado a definitivo. De acordo co disposto no artigo 41 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece o Prezo Público pola prestación de actividades organizadas por monitores nas parroquias e pola prestación do servizo do Plan Madruga no Concello de Cambados. Constitúe o feito impoñible deste prezo público: A asistencia ás actividades organizadas por monitores do Concello nas parroquias (iniciación á informática, animación á lectura, inglés….) A utilización do servizo do Plan Madruga, isto é, na recepción e atención de alumnos/as nas horas previas ó inicio da xornada escolar propiamente dita. Poderán acceder a ditas actividades: Os suxeitos empadroados no Concello de Cambados. Os non empadroados que teñan o seu posto de traballo no termo municipal de Cambados. Son suxeitos obrigados ó pago as persoas físicas que se beneficien dos servizos ou actividades prestadas por este Concello. Establécense a tarifa de 4 €/mes para cada unha das actividades que se organicen e pola utilización do servizo do Plan Madruga. O suxeito pasivo deberá efectuar o ingreso correspondente no momento de presentala solicitude de asistencia ás actividades ou ó Plan Madruga para que esta sexa admitida a trámite, e para o que terá que persoarse nas oficinas municipais a efecto de que se emita o correspondente recibo. Na solicitude deberá constar como mínimo: datos identificativos completos, dirección, teléfono de contacto, actividade que se solicita. Asemade deberá constar un número de conta onde o Concello poida efectuar a devolución do ingreso en caso de que non sexa admitida a solicitude. O ingreso non faculta ó interesado para acceder as actividades solicitadas, que só poderán ser disfrutadas cando o Concello conceda a autorización correspondente, e que será debidamente comunicada ó interesado. Cando por causas non imputables ó suxeito pasivo a prestación non se leve finalmente a cabo, o Concello procederá a devolución do ingreso efectuado. A presente ordenanza entrará en vigor unha vez publicada integramente no Boletín Oficial da Provincia, permanecendo vixente ata a súa modificación ou derrogación expresa. Cambados, 17 de decembro de 2015.—A Alcaldesa, Fátima Abal Roma.
NOTIFICACIÓN POSTO L-8 A NOME DE SINAI GIMÉNEZ JIMÉNEZ
ADMINISTRACIÓN LOCAL — Municipal — Tui (Outros documentos, notificacións e informacións públicas, 05/06/2015)

De conformidade co disposto nos artigos 59.4 da lei 30/92, de 26 de novembro de Réxime Xurídico das Administracións Públicas e do Procedemento Administrativo Común, na redacción referida pola lei 4/1999, do 13 de xaneiro, faise publica a notificación, relativa a o expediente L-8 a nome de Don Trevor George Martinez Campos El Menssouri, mediante a publicación no BOP e no taboleiro de anuncios do concello de Tui, xa que habéndose intentado a notificación, no último domicilio coñecido, sito en Casal Aboy nº 1 Baixo 36700- Tui, esta non se puido notificar. O expediente obra neste Concello, no departamento de Secretaria, ante o cal lles asiste o dereito de alegar por escrito o que na súa defensa estimen conveniente, coa aportación ou proposición das probas que consideren oportunas, dentro do prazo de quince días hábiles, contados dende o seguinte o da publicación do presente no Boletín Oficial da provincia. Transcorrido dito prazo sen que se faga uso do dereito para formular alegacións ou propoñer proba se ditarán as oportunas resolucións. En Tui a 18 de maio de 2015.—O Alcalde, Moisés Rodriguez Pérez.
APROBACIÓN INICIAL DA ORDENANZA REGULADORA DO ESTACIONAMENTO CON HORARIO LIMITADO GRATUITO, ZONA AZUL
ADMINISTRACIÓN LOCAL — Municipal — Mos (Ordenanzas e Regulamentos, 12/11/2015)

Aprobado inicialmente por acordo do Pleno deste Concello de 26.10.2015 a “Ordenanza reguladora do estacionamento con horario limitado-gratuito, zona azul”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, 28 de outubro de 2015.—O Alcalde P. D., Alberto Méndez Lago.
CORRECCIÓN DE ERROS. PROXECTO DEPOEMPREGO
ADMINISTRACIÓN LOCAL — Provincial — Deputación Provincial (Persoal, oposicións, 18/08/2015)

Advertido un erro na base da convocatoria apartado a) Experiencia profesional do Baremo do proxecto DEPOEMPREGO, publicada no Boletín Oficial da Provincia de data 13 de agosto de 2015, o abeiro do establecido no artigo 105.2 da Lei 30/92, de 26 de novembro, procédese a súa rectificación, no senso onde di: — Por servizos prestados na Administración pública en prazas ou postos clasificados nos grupos A, ou nos 1/2, directamente relacionados con programas integrados para o emprego con intermediación laboral e de igual contido profesional ó convocado, 0,40 puntos por ano de servizo ou fracción superior a seis meses, ata un máximo de 2,00 puntos. — Por servizos prestados na Administración pública en prazas ou postos clasificados nos grupos A, ou nos 1/2, de similar contido profesional ó convocado, 0,20 puntos por ano de servizo ou fracción superior a seis meses, ata un máximo de 1,00 punto.” Debe dicir: — Por servizos prestados na Administración pública en prazas ou postos clasificados nos grupos A, ou nos 1/2, para os postos de técnico, e no grupo C ou 3/7 para os postos de administrativo, directamente relacionados con programas integrados para o emprego con intermediación laboral e de igual contido profesional ó convocado, 0,40 puntos por ano de servizo ou fracción superior a seis meses, ata un máximo de 2,00 puntos. — Por servizos prestados na Administración pública en prazas ou postos clasificados nos grupos A, ou nos 1/2, para os postos de técnico, e no grupo C ou 3/7 para os postos de administrativo, de similar contido profesional ó convocado, 0,20 puntos por ano de servizo ou fracción superior a seis meses, ata un máximo de 1,00 punto.” Pontevedra, 14 de agosto do 2015.—O deputado delegado, Carlos López Font.
DH. A36.18258.—CONCESIÓN DUN CAUDAL DE AUGA Á COMUNIDADE DE USUARIOS AUGAS DE FOXO VELLO, NO CONCELLO DE CUNTIS (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/06/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 18 de marzo de 2015 e como resultado do expediente incoado ó efecto, outorgóuselle á Comunidade de Usuarios Augas de Foxo Vello unha concesión de 12.346,1 m3 anuais de auga que procede de catro mananciais situados no lugar de Loureiro de Abaixo, na parroquia de Portela (Santa Eulalia), no concello de Cuntis (Pontevedra), con destino a uso doméstico. Santiago de Compostela, a 18 de marzo de 2015.—A xefa do Servizo de Tramitación Técnico-Administrativa do Dominio Público Hidráulico, Vlad Nicolae Bañes Lambarki.
DH. W36.50021. SOLICITUDE DO CONCELLO DE POIO PARA AUTORIZACIÓN DE OBRAS DE CONSTRUCCIÓN DE MURO DE CONTENCIÓN NO PEQUENO ENCORO DE PRESA DE REGO DO CAMIÑO DE LODEIRO, EN POIO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 06/10/2015)

Concello de Poio, con DNI P3604100B e enderezo Praza de Mosteiro 1, solicita de Augas de Galicia co CIF: Q1500378C, a autorización de obras no lugar de, parroquia de Poio (San Xoán), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50021 As obras solicitadas consisten na construcción dun muro de contención de pedra de 13 m de lonxitude e 0,50 m de altura, no pequeño encoro de presa de rego do Camiño de Lodeiro en San Xoan de Poio, Poio (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de agosto de 2015.—O Xefe da Área de Autorizacións e Concesións, Lucia Monica Hachem Pedrajo.
DH. W36.46085. SOLICITUDE DE MARÍA CARMEN CONDE BÓVEDA DE AUTORIZACIÓN DE RESTAURACIÓN DE MURO EXISTENTE NA ZONA DE POLICÍA DO REGATO DOS FORNOS NO LUGAR DE RÚA DO CORGO-BAMIO (VILAGARCÍA DE AROUSA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 22/09/2015)

Dª. Mª Carmen Conde Bóveda, con DNI XXXXXXXXX e enderezo Vista Mar 17, en Vilagarcia de Arousa, solicita de Augas de Galicia co CIF: Q1500378C, a autorización de obras no lugar de rúa do Corgo, parroquia de Bamio (San Xens), Concello de Vilagarcía de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na reparación de muro de peche de parcela con muro de peche de parcela con muro de bloques e postes de formigón e malla metálica en 60 m de lonxitude a una distancia mínima de 58 m do regato dos Fornos na parcela de referencia catastral 36060A007001350000GZ. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de setembro de 2015.—O Xefe da Área de Autorizacións e Concesións, Claudio Ricardo Gwendolyne Ifeanyi Foz.
DH. W36.50849, SOLICITUDE DE DOLORES PADÍN PÉREZ DE AUTORIZACIÓNDE OBRAS EN ZONA DE POLICÍA DO REGATO DE GALIÑÁNS, PARROQUIA DELORES (MEAÑO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/12/2015)

Dona Aura Marina Miorita Karadzhova Humayor, con DNI XXXXXXXXX e enderezo Quintáns 6–Simes, solicita de Augas de Galicia co CIF: Q1500378C, a autorización de obras no lugar de Galiñáns, parroquia de Lores (San Miguel), Concello de Meaño (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten no recheo e nivelación da parcela 10 do polígono 57, nunha superficie de 371 m2 cun volume de 110 m3, alturas máximas e media do recheo de 0,75 m e 0,30 m, a unha distancia mínima de 5 m do regato de Galiñáns, no lugar de Galiñáns, parroquia de Lores, Meaño (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 18 de novembro de 2015.—O Xefe da Área de Autorizacións e Concesións, Daniel Alexandre Izurrategui Scola.
ADXUDICACIÓN DE SUBMINISTRACIÓN SUCESIVA DE MATERIAL DE VESTIARIO DESTINADO AO PERSOAL DO CONCELLO DO PORRIÑO, A TRAVÉS DE ACORDO MARCO, CUN ÚNICO CONTRATISTA EN CADA LOTE (EXPDT.05/14).
ADMINISTRACIÓN LOCAL — Municipal — Porriño, O (Contratos administrativos, 07/04/2015)

Por Decreto de Alcaldía de data 05.03.2015, procedeuse á adxudicación no procedemento da contratación da subministración sucesiva de material de vestiario destinado ao persoal do Concello do Porriño, coas seguintes especificidades: Descrición do obxecto: subministración sucesiva de material de vestiario destinado ao persoal do Concello do Porriño, a través de acordo marco, cun único contratista en cada lote. Orzamento máximo: 52.000 € (42.975,20 € máis 9.024,80 € en concepto de IVE) Data: 05/03/15 Contratista LOTE 1: PEYCAR PONTEVEDRA SL Contratista LOTE 2: COMPLEMENTOS POLICIAIS SL Contratista LOTE 3: STACY FRANCISCA JAVIER MAMBLONA RYMER PRENDAS Y ARTICULOS DE UNIFORMIDAD SA www.contratosdegalicia.es O Porriño, 17 de marzo de 2015.—O Alcalde, Jose Nelson Santos Argibay.
EXTE. DH. A36.2200. CONCESIÓN DUN CAUDAL DE AUGA NO LUGAR DE CACHEIRO, PARROQUIA DE CANICOUVA, PONTEVEDRA. SOLICITUDE PRESENTADA POR COMUNIDADE DE USUARIOS DE CACHEIRO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 22/05/2015)

Don Asparuh Bardini Ait Said, con DNI XXXXXXXXX, actuando en representación da Comunidade de Usuarios de Cacheiro, solicita de Augas de Galicia un caudal de 0,31 l/s procedente dun (1) manancial, no lugar de Caheiro – Campo de Xián, parroquia de A Canicouva (Santo Estevo), no Concello de Pontevedra e con destino a Uso Doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Faise público por un prazo de UN MES (1), que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Pontevedra (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 24 de abril do 2015.—O Xefe do Área de Autorizacións e Concesións, Eugen Ugartetxea Bellorin.
APROBACIÓN DEFINITIVA DO EXPEDIENTE DE SUPLEMENTO DE CRÉDITO Nº 5-P/2015
ADMINISTRACIÓN LOCAL — Municipal — Lalín (Presupostos e cadros de persoal, 01/09/2015)

Esgotado o prazo de exposición ó público do expediente de Modificación de créditos Nº 5-P/2015 de Suplemento de Crédito dentro do vixente orzamento municipal, aprobado polo Pleno desta Corporación en sesión celebrada o día 5 de agosto do presente ano sen que se presentara reclamación algunha contra deste, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 27 de agosto de 2015.—O Alcalde, Rafael L. Cuíña Aparicio.
EXPOSICIÓN DA CONTA XERAL DO EXERCICIO 2014
ADMINISTRACIÓN LOCAL — Municipal — Vilaboa (Presupostos e cadros de persoal, 03/08/2015)

De conformidade co disposto no artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, formada a Conta Xeral correspondente ao exercicio 2014 e informada pola Comisión Especial de Contas, exponse ao público na Secretaria deste Concello por un período de 15 días hábiles, contados a partir do seguinte ao da publicación deste anuncio no BOP, coa finalidade de que durante ese prazo e 8 días máis, os interesados a poidan examinar e presentar as reclamacións que estimen oportunas. Vilaboa, 23 de xullo de 2015.—O alcalde, José Luis Poceiro Martínez.
DH. A36.16302 CONCESIÓN DUN CAUDAL DE AUGA A DOLORES SOMOZA DEL RÍO. CONCELLO CALDAS DE REIS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 04/06/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de febreiro de 2015 e como resultado do expediente incoado ó efecto, outorgóuselle a Dolores Somoza del Río unha concesión de 225 m3 anuais de auga procedente dun manancial no lugar de Ameal, na parroquia de Arcos da Condesa (Santa Mariña), no concello de Caldas de Reis (Pontevedra), con destino a uso doméstico. Santiago de Compostela, a 25 de febreiro de 2015.—A xefa do Servizo de Tramitación Técnico-Administrativa do Dominio Público Hidráulico, Hamoudi Pregigueiro Heinrich.
SUBVENCIÓNS 4º TRIMESTRE 2014
ADMINISTRACIÓN LOCAL — Provincial — Deputación Provincial (Subvenciones, 03/02/2015)

De conformidade co establecido no artigo 18 da Lei 38/2003, de 17 de novembro, Xeral de Subvencións e na Base 25, punto 16, do Orzamento Provincial para o ano 2014, publícase, o resumo das subvencións concedidas por cada servizo no cuarto trimestre, coa información que de seguido se detalla: O detalle individual publicarase no taboleiro de anuncios da Deputación (Pazo Provincial) e na páxina web.www.depontevedra.es da Deputación. Pontevedra, a 27 de xaneiro de 2015.—O Presidente.—A Secretaria Acctal.
BAIXAS POR INSCRIPCIÓN INDEBIDA DE JESÚS WILKER PULIDO CÓRDOVA E OUTROS.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 16/01/2015)

Logo das notificacións por correo certificado aos veciños que de seguido se relacionan e que foron devoltas, segundo o artigo 72 do Regulamento de Pobación e Demarcación Territorial tramitarase a Baixa de Oficio, polo que se expón no Taboleiro de Edictos do Concello e no Boletín Oficial da Provincia durante o prazo de quince días. Pasado o devantido prazo se non se presentan alegacións procederase, despois que o Consello de Empadroamento emita o informe correspondente, a dalos de Baixa por inscrición indebida: Mándao e asínao o Alcalde, D. Salvador González Solla, en Ponteareas a 2 de Decembro de 2014.—O Alcalde, Ante min.—A Secretaria Xeral, Pilar Fernández Alonso
LICITACION POSTOS PRAZA DO MERCADO.
ADMINISTRACIÓN LOCAL — Municipal — Vila de Cruces (Contratos administrativos, 19/02/2015)

Aprobadas pola Xunta de Goberno Local en sesión celebrada o 6 de febreiro de 2015, as bases reguladoras da concesión demanial para o uso privativo dos postos 1, 2, 4 e 5 da praza do mercado de Vila de Cruces, expóñense ao público durante os 8 días seguintes ó da publicación do presente anuncio para a presentación de reclamacións, en maior garantía dos interesados. Simultáneamente anúnciase o concurso, se ben a licitación aplazarase canto resulte necesario de presentarse reclamacións ás bases e seren admitidas. Concello de Vila de Cruces. Concesión demanial de locais núms.1, 2, 4 e 5 da praza de abastos. Ordinaria. Procedemento: Aberto. Forma: Concurso. Local núm.1: 13 m2 1.120,04 €. Local núm.2: 14 m2 1.120,04 €. Local núm.4: 15 m2 1.120,04 €. Local núm.5: 15 m2 1.120,04 €. Pr. D. Juan Anna Monika Swallow Tobalina, s/n. Vila de Cruces. Pontevedra. Teléfono: 986582017. Fax: 986582317. Data límite de obtención de documentos e información: Ata o último día de prazo para á presentación de ofertas, éste incluido. Segundo o estipulado na claúsula 14 das bases. Contida nas bases reguladoras. A Mesa de Contratación estará integrada, polos seguintes membros: Máis información nas bases, a consultar en horario de oficinas na propia Casa do Concello, podendo solicitarse para a súa remisión por correo, segundo establecen estas. Vila de Cruces, 9 de febreiro de 2015.—O Alcalde, Jesús Otero Varela.
DH. A36.44563. SOLICITUDE DE CONCESIÓN POR CC. UU BANDEIRA SARAMAGOSO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 04/06/2015)

A Comunidade de usuarios Augas de A Bandeira – Saramagoso, representada por D. Eufrasio Knyazeva Magraner, DNI XXXXXXXXX, solicita de Augas de Galicia un caudal de 0,11 l/s procedente dun (1) manancial no lugar de Valiñas, parroquia de Meis (San Martiño), Concello de Meis, e con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.44563 As características do aproveitamento son: Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Meis ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 26 de xaneiro de 2015.—O Xefe de Área de Autorizacións e Concesións, Dagmar Sedrati Coego.
COBRO AUGA+DEPURACIÓN+CANON SANEAMENTO
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 15/07/2015)

Logo de seren aprobados mediante unha resolución da Alcaldía do día 6 de xullo de 2015 o censo da subministración e depuración de auga e do canon de saneamento exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 10 de xullo ao 11 de setembro de 2015, ambas as dúas datas incluídas, nas oficinas de Recadación, en horario de 9.00 a 14.00 horas, de luns a venres. O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Os órganos competentes para este procedemento executivos serán: o propio Concello para a taxa de subministración e depuración, e a Consellería de Facenda da Xunta de Galicia no que atinxe o canon da auga. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, 6 de xullo do 2015.—A alcalde, José A. Cacabelos Rico.